### Beslutningstema

I denne sag godkendes Brand & Redning Sønderjyllands årsregnskab og revisionsberetning for 2023.

### Historik

Brand & Redning Sønderjyllands årsregnskab og revisionsberetning for 2023 skal efter Beredskabskommissionens behandling godkendes af ejerkommunernes kommunalbestyrelser, jf. vedtægternes pkt. 15.5.

### Sagsfremstilling

Beredskabskommissionen behandlede årsregnskab og revisionsberetning for 2023 på mødet den 25. marts 2023. Beredskabskommissionen udtalte enstemmigt opbakning til årsregnskab og revisionsberetning. Beredskabskommissionen har derfor sendt årsregnskabet til endelig godkendelse i ejerkommunernes kommunalbestyrelser.

I forhold til det korrigerede budget 2023 udviser regnskab 2023 et merforbrug på 0,3 mio. kr. på beredskabsområdet men et mindreforbrug på 0,7 mio. på anlægsbudgettet og 1,6 mio. kr. på den indtægtsdækkede virksomhed. Samlet set et mindreforbrug på 2,1 mio. kr.

Den indtægtsdækkede virksomheds mindreforbrug skyldes udfordringen med levering af køretøjer i 2023 samt Interreg-projektet DANGER112, der først i december har fået den underskrevne leadpartneraftale retur. Derfor har man været tilbageholdende med at disponere de tildelte EU midler.

Mindreforbruget på anlægsbudgettet skyldes manglende færdiggørelse af anlægsprojekter for 2023.

Mindreforbruget på anlæg samt det indtægtsdækkede område er disponeret til overførsler i 2024. Overførselssagen blev sammen med årsregnskabet behandlet på Beredskabskommissionens møde den 25. marts 2024.

### Indstilling Beredskabskommissionen indstiller,

|  |  |
| --- | --- |
| at | Brand & Redning Sønderjyllands årsregnskab og revisionsberetning for 2023 godkendes, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 18. april 2024, pkt. 6:

Indstillingen anbefales.

### Beslutning

Indstillingen godkendt.